CELEX: C2005/205/12
Language: el
Date: 2005-08-20 00:00:00
Title: Υπόθεση C-234/05: Αίτηση εκδόσεως προδικαστικής αποφάσεως που υπέβαλε το Hof van Beroep te Brussel με απόφαση της 25ης Μαΐου 2005 στην υπόθεση 1) Βελγικό Δημόσιο, Minister van Sociale Zaken, και 2) Βελγικό Δημόσιο, Staatssecretaris voor volksgezondheid, κατά B.V.B.A. De Backer

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/6
            
         Αίτηση εκδόσεως προδικαστικής αποφάσεως που υπέβαλε το Hof van Beroep te Brussel με απόφαση της 25ης Μαΐου 2005 στην υπόθεση 1) Βελγικό Δημόσιο, Minister van Sociale Zaken, και 2) Βελγικό Δημόσιο, Staatssecretaris voor volksgezondheid, κατά B.V.B.A. De Backer
   (Υπόθεση C-234/05)
   (2005/C 205/12)
   Γλώσσα διαδικασίας: η ολλανδική
   Με απόφαση της 25ης Μαΐου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 27 Μαΐου 2005, το Hof van Beroep te Brussel, στο πλαίσιο της διαφοράς μεταξύ 1) Βελγικού Δημοσίου, Minister van Sociale Zaken, και 2) Βελγικού Δημοσίου, Staatssecretaris voor volksgezondheid, και B.V.B.A. De Backer που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Συνάδει ο νόμος της 14ης Ιουλίου 1994, περί της χρηματοδοτήσεως κτηνιατρικών ελέγχων, προς το κοινοτικό δίκαιο; Πρέπει τα κτηνιατρικά τέλη, που προβλέπονται στον ανωτέρω νόμο, να θεωρηθούν τόσο ως ανεπίτρεπτος περιορισμός του ενδοκοινοτικού εμπορίου όσο και ως απαγορευόμενη επιβάρυνση ισοδυνάμου αποτελέσματος προς δασμό και/ή ως μέτρο ισοδυνάμου αποτελέσματος προς ποσοτικό περιορισμό και, κατά συνέπεια, να χαρακτηρισθούν ως μέτρο ενισχύσεως που έπρεπε να γνωστοποιηθεί στην Επιτροπή;